               4.11.2016

               LV

               Eiropas Savienības Oficiālais Vēstnesis

               C 407/98

         P8_TA(2015)0235
   Pieprasījums atcelt Udo Voigt imunitāti
   Eiropas Parlamenta 2015. gada 24. jūnija lēmums par pieprasījumu atcelt Udo Voigt imunitāti (2015/2072(IMM))
   (2016/C 407/15)

      Eiropas Parlaments,

               —

               ņemot vērā pieprasījumu atcelt Udo Voigt imunitāti, kuru Berlīnas pilsētas Augstākā tiesas (Kammergericht) priekšsēdētājs nosūtījis 2015. gada 9. februārī saistībā ar tiesvedību lietā Nr. (3) 161 Ss 189/14 (14/15) un par kuru paziņots 2015. gada 25. marta plenārsēdē,

               —

               pēc Udo Voigt uzklausīšanas saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā Vācijas Federālās Republikas Pamatlikuma 46. pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0192/2015),

               A.

               tā kā Berlīnes pilsētas Augtākās tiesas priekšsēdētājs ir iesniedzis pieprasījumu atcelt Udo Voigt deputāta imunitāti saistībā ar tiesvedību par iespējamu pārkāpumu;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu deputātiem savā valstī ir imunitāte, ko piešķir attiecīgās valsts parlamenta locekļiem;

               C.

               tā kā saskaņā ar Vācijas Federatīvās Republikas Pamatlikuma 46. panta 2. punktu parlamenta deputātu nevar saukt pie atbildības vai apcietināt par sodāmu pārkāpumu, ja nav saņemta parlamenta piekrišana, izņemot atsevišķus īpašus gadījumus;

               D.

               tā kā Udo Voigt tiek apsūdzēts par to, ka 2006. gadā FIFA Pasaules kausa laikā Vācijas Nacionāldemokrātiskā partija izdeva publikāciju, kas saturēja naidu kurinošus un kolektīvi apvainojošus izteikumus — viņš par to ir atbildīgs, jo bija šīs partijas vadītājs;

               E.

               tā kā apsūdzības acīmredzami nav saistītas ar Udo Voigt kā Eiropas Parlamenta deputāta amatu un tā kā to pamatā ir viņa darbs Vācijas Nacionāldemokrātiskās partijas priekšsēdētāja amatā;

               F.

               tā kā darbības, par kurām viņu apsūdz, nav saistītas nedz ar viedokli, kuru viņš ir paudis, nedz ar balsojumu, kuru viņš ir izdarījis, būdams Eiropas Parlamenta deputāts un pildīdams pienākumus, kas ir minēti 7. protokola par privilēģijām un imunitāti Eiropas Savienībā 8. pantā, ņemot vērā arī to, ka apsūdzība attiecas uz 2006. gadā veiktām darbībām, proti, ilgi pirms Udo Voigt ievēlēšanas Eiropas Parlamentā 2014. gadā;

               G.

               tā kā Udo Voigt apgalvo, ka 2006. gadā sāktā tiesas procesa ilgums apliecina vēlmi traucēt viņa kā deputāta darbu; tā kā šis pieprasījums atcelt imunitāti tomēr ir skaidrots ar papildu tiesvedību, kuru ierosināja, pamatojoties uz paša Udo Voigt iesniegtu tiesiskās aizsardzības līdzekli, tādēļ šim iebildumam ir piemērojams princips nemo auditur propriam turpitudinem allegans;

               H.

               tā kā nevar būt nekādu aizdomu par to, ka tiesvedības īstenais iemesls ir mēģinājums traucēt Udo Voigt (fumus persecutionis) kā deputāta darbu, jo to ierosināja vairākus gadus, pirms viņš kļuva par Eiropas Parlamenta deputātu,

               1.

               nolemj atcelt Udo Voigt deputāta imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Berlīnes pilsētas Augstākajai tiesai un Udo Voigt.

      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.


title: Politikas un drošības komitejas Lēmums (KĀDP) 2016/1636 (2016. gada 6. septembris) par to, lai pieņemtu trešo valstu palīdzību Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2016)

text:
               10.9.2016

               LV

               Eiropas Savienības Oficiālais Vēstnesis

               L 243/13

         POLITIKAS UN DROŠĪBAS KOMITEJAS LĒMUMS (KĀDP) 2016/1636
   (2016. gada 6. septembris)
   par to, lai pieņemtu trešo valstu palīdzību Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1),
   tā kā:

               (1)

               Ievērojot Padomes Lēmuma (KĀDP) 2016/610 8. panta 2. punktu, Padome pilnvaroja Politikas un drošības komiteju (PDK) pieņemt attiecīgos lēmumus par trešo valstu piedāvātās palīdzības pieņemšanu.

               (2)

               Saskaņā ar ES misijas komandiera ieteikumu par Gruzijas piedāvāto palīdzību un Eiropas Savienības Militārās komitejas konsultāciju Gruzijas palīdzība būtu jāpieņem.

               (3)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tāpēc Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Trešo valstu palīdzība
   1.   Gruzijas piedāvātā palīdzība EUTM RC tiek pieņemta un uzskatīta par būtisku.
   2.   Gruzija ir atbrīvota no finanšu iemaksām EUTM RCA budžetā.
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2016. gada 6. septembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 104, 20.4.2016., 21. lpp.


title: Lēmums par to, kā Līguma noteikumus par kapitāla apriti piemēro Alžīrai un Francijas Aizjūras departamentiem

text:
Svarīgs juridisks paziņojums

|

31960D0712

Oficiālais Vēstnesis 043 , 12/07/1960 Lpp. 0919 - 0920 Speciālizdevums dāņu valodā: Sērija I Nodaļa 1959-1962 Lpp. 0046  Speciālizdevums angļu valodā: Sērija I Nodaļa 1959-1962 Lpp. 0048  Speciālizdevums grieķu valodā Nodaļa 10 Sējums 1 Lpp. 0003  Speciālizdevums spāņu valodā: Nodaļa 10 Sējums 1 Lpp. 0005  Speciālizdevums portugāļu valodā Nodaļa 10 Sējums 1 Lpp. 0005

		lēmumspar to, kā Līguma noteikumus par kapitāla apriti piemēro Alžīrai un Francijas Aizjūras departamentiemEIROPAS EKONOMIKAS KOPIENAS PADOME,ņemot vērā Līgumu, un jo īpaši tā 227. panta 2. punktu,ņemot vērā Komisijas priekšlikumu,tā kā saskaņā ar 227. panta 2. punkta otro daļu Padomei ir jāizstrādā nosacījumi, atbilstīgi kuriem Alžīrai un Francijas Aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un, jo īpaši, noteikumus attiecībā uz kapitālu;tā kā Padomei ir iesniegts direktīvas projekts par kapitāla aprites liberalizāciju, un to ir iesniegusi Komisija atbilstīgi Līguma 69. pantam;tā kā Alžīrā un Francijas Aizjūras departamentos spēkā esošie tiesību akti par kapitāla apriti un īpašie ekonomiskie apstākļi šajās teritorijās, kā arī to sociālās un ekonomiskās attīstības vajadzības ļauj piemērot tām Līguma noteikumus attiecībā uz kapitālu,IR PIEŅĒMUSI ŠO LĒMUMU.1. pantsAlžīrai un Francijas Aizjūras departamentiem piemēro Līguma 67. līdz 73. pantu un 106. panta noteikumus attiecībā uz kapitāla apriti.2. pantsŠis lēmums stājas spēkā 1960. gada 11. maijā.Luksemburgā, 1960. gada 11. maijāPadomes vārdā —ģenerālsekretārsCalmespriekšsēdētājsEugène Schaus--------------------------------------------------


title: 2009/718/EK: Padomes Lēmums ( 2009. gada 7. septembris ) par to, lai noslēgtu Nolīgumu vēstuļu apmaiņas veidā starp Eiropas Kopienu un Brazīliju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai

text:
               26.9.2009

               LV

               Eiropas Savienības Oficiālais Vēstnesis

               L 254/104

         PADOMES LĒMUMS
   (2009. gada 7. septembris)
   par to, lai noslēgtu Nolīgumu vēstuļu apmaiņas veidā starp Eiropas Kopienu un Brazīliju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai
   (2009/718/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Bulgārijas Republikai un Rumānijai pievienojoties Eiropas Savienībai, Padome 2007. gada 29. janvārī pilnvaroja Komisiju sākt sarunas ar dažiem citiem PTO locekļiem saskaņā ar 1994. gada VVTT XXIV panta 6. punktu.

               (2)

               Komisija risināja sarunas, apspriežoties ar komiteju, kas izveidota ar Līguma 133. pantu, un saskaņā ar Padomes sagatavotajiem sarunu norādījumiem.

               (3)

               Komisija ir pabeigusi sarunas par Nolīgumu vēstuļu apmaiņas veidā starp Eiropas Kopienu un Brazīliju. Šis nolīgums būtu jāapstiprina.

               (4)

               Pasākumi, kas nepieciešami šā lēmuma īstenošanai, būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (1),

         IR NOLĒMUSI ŠĀDI.
   1. pants
   Ar šo Kopienas vārdā apstiprina Nolīgumu vēstuļu apmaiņas veidā starp Eiropas Kopienu un Brazīliju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai.
   Nolīguma teksts ir pievienots šim lēmumam.
   2. pants
   Sīki izstrādātus noteikumus nolīguma īstenošanai pieņem saskaņā ar Regulas (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2), 195. panta 2. punktā minēto procedūru.
   3. pants
   Ar šo Padomes priekšsēdētājs tiek pilnvarots iecelt personu vai personas, kas ir tiesīgas parakstīt 1. pantā minēto nolīgumu vēstuļu apmaiņas veidā, lai uzliktu saistības Kopienai.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 7. septembrī

            Padomes vārdā –

            priekšsēdētājs

         E. ERLANDSSON

      (1)  OV L 184, 17.7.1999., 23. lpp.

      (2)  OV L 299, 16.11.2007., 1. lpp.
    ---documentbreak---

               26.9.2009

               LV

               Eiropas Savienības Oficiālais Vēstnesis

               L 254/106

         NOLĪGUMS
   vēstuļu apmaiņas veidā starp Eiropas Kopienu un Brazīliju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai
   Ženēvā, 2009. gada 16. septembrī
   Godātais kungs!
   Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz Bulgārijas Republikas un Rumānijas saistību sarakstu grozīšanu, tām pievienojoties Eiropas Savienībai, Eiropas Kopiena un Brazīlija ir vienojušās par turpmāko.
   Eiropas Kopiena iekļaus sarakstā, kas attiecas uz EK 27 valstu muitas teritoriju, šādus grozījumus.
   EK 27 valstu sarakstā iekļauj koncesijas, kas iekļautas EK 25 valstu sarakstā.
   Tarifa pozīcijā 0201 3000, 0202 3090, 0206 1095 un 0206 2991 Brazīlijas piešķīrumam pievieno 5 000 tonnu saskaņā ar EK tarifa likmes kvotu “bezkaulu augstas kvalitātes liellopu gaļa, svaiga, atdzesēta vai saldēta”, saglabājot pašreizējo kvotas likmi 20 %.
   Tarifa pozīcijā 0202 3090 pievieno 9 000 tonnu (erga omnes) saskaņā ar EK tarifa likmes kvotu “liellopu gaļa, saldēta”, saglabājot pašreizējo kvotas likmi 20 % vai īpašo nodokļa likmi 20 % + 45 %.
   Tarifa pozīcijā 0207 1410 Brazīlijas piešķīrumam pievieno 2 500 tonnu saskaņā ar EK tarifa likmes kvotu “vistas gabali”, saglabājot pašreizējo kvotas likmi 0 %.
   Tarifa pozīcijā 0207 2710 izveido valsts piešķīrumu (Brazīlijai) 2 500 tonnu saskaņā ar EK tarifa likmes kvotu “tītara gabali, saldēti”, saglabājot pašreizējo kvotas likmi 0 %.
   Tarifa pozīcijā 1701 1110 Brazīlijas piešķīrumam pievieno 300 000 tonnu saskaņā ar EK tarifa likmes kvotu “niedru jēlcukurs, rafinēšanai”, saglabājot pašreizējo kvotas likmi 98 EUR/t.
   Tarifa pozīcijā 1701 1110 pievieno 250 000 tonnu (erga omnes) saskaņā ar EK tarifa likmes kvotu “niedru jēlcukurs, rafinēšanai”, saglabājot pašreizējo kvotas likmi 98 EUR/t.
   Šis nolīgums stāsies spēkā ne vēlāk kā divus mēnešus pēc Brazīlijas parakstītās vēstules datuma.

         Eiropas Kopienas vārdā –

   Ženēvā, 2009. gada 16. septembrī
   Godātais kungs!
   Atsaucoties uz Jūsu vēstuli, kurā minēts, ka:

      “Pēc sarunām saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu un XXVIII pantu attiecībā uz Bulgārijas Republikas un Rumānijas saistību sarakstu grozīšanu, tām pievienojoties Eiropas Savienībai, Eiropas Kopiena un Brazīlija ir vienojušās par turpmāko.
      Eiropas Kopiena iekļaus sarakstā, kas attiecas uz EK 27 valstu muitas teritoriju, šādus grozījumus.
      EK 27 valstu sarakstā iekļauj koncesijas, kas iekļautas EK 25 valstu sarakstā.
      Tarifa pozīcijā 0201 3000, 0202 3090, 0206 1095 un 0206 2991 Brazīlijas piešķīrumam pievieno 5 000 tonnu saskaņā ar EK tarifa likmes kvotu “bezkaulu augstas kvalitātes liellopu gaļa, svaiga, atdzesēta vai saldēta”, saglabājot pašreizējo kvotas likmi 20 %.
      Tarifa pozīcijā 0202 3090 pievieno 9 000 tonnu (erga omnes) saskaņā ar EK tarifa likmes kvotu “liellopu gaļa, saldēta”, saglabājot pašreizējo kvotas likmi 20 % vai īpašo nodokļa likmi 20 % + 45 %.
      Tarifa pozīcijā 0207 1410 Brazīlijas piešķīrumam pievieno 2 500 tonnu saskaņā ar EK tarifa likmes kvotu “vistas gabali”, saglabājot pašreizējo kvotas likmi 0 %.
      Tarifa pozīcijā 0207 2710 izveido valsts piešķīrumu (Brazīlijai) 2 500 tonnu saskaņā ar EK tarifa likmes kvotu “tītara gabali, saldēti”, saglabājot pašreizējo kvotas likmi 0 %.
      Tarifa pozīcijā 1701 1110 Brazīlijas piešķīrumam pievieno 300 000 tonnu saskaņā ar EK tarifa likmes kvotu “niedru jēlcukurs, rafinēšanai”, saglabājot pašreizējo kvotas likmi 98 EUR/t.
      Tarifa pozīcijā 1701 1110 pievieno 250 000 tonnu (erga omnes) saskaņā ar EK tarifa likmes kvotu “niedru jēlcukurs, rafinēšanai”, saglabājot pašreizējo kvotas likmi 98 EUR/t.
      Šis nolīgums stāsies spēkā ne vēlāk kā divus mēnešus pēc Brazīlijas parakstītās vēstules datuma.”.

   Man ir gods informēt, ka mana valdība piekrīt Jūsu vēstulē paustajam.

         Brazīlijas vārdā –


title: 2011/409/ES: Komisijas Lēmums ( 2011. gada 11. jūlijs ) par nostāju, kas Eiropas Savienībai jāpieņem ES un Šveices Apvienotajā komitejā attiecībā uz iekšējo reglamentu, kurš jānosaka saskaņā ar 19. panta 4. punktu nolīgumā starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem

text:
               12.7.2011

               LV

               Eiropas Savienības Oficiālais Vēstnesis

               L 182/28

         KOMISIJAS LĒMUMS
   (2011. gada 11. jūlijs)
   par nostāju, kas Eiropas Savienībai jāpieņem ES un Šveices Apvienotajā komitejā attiecībā uz iekšējo reglamentu, kurš jānosaka saskaņā ar 19. panta 4. punktu nolīgumā starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem
   (2011/409/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 2009. gada 25. jūnija Nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem (1) (turpmāk “nolīgums”),
   ņemot vērā Padomes 2009. gada 25. jūnija Lēmumu 2009/556/EK par to, lai provizoriski piemērotu un noslēgtu Nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem (2) un jo īpaši tā 5. panta otro daļu,
   tā kā:
   nolīguma 19. panta 4. punktā noteikts, ka ar šo nolīgumu izveidotā Apvienotā komiteja (turpmāk “ES un Šveices Apvienotā komiteja”) pieņem savu reglamentu,
   IR PIEŅĒMUSI ŠO LĒMUMU.
   Vienīgais pants
   Nostāja, ko Eiropas Savienība pieņems ES un Šveices Apvienotajā komitejā par iekšējo reglamentu, kas jānosaka saskaņā ar nolīguma 19. panta 4. punktu, ir noteikta šeit pievienotajā ES un Šveices Apvienotās komitejas lēmuma projektā.

      Briselē, 2011. gada 11. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 199, 31.7.2009., 24. lpp.

      (2)  OV L 199, 31.7.2009., 22. lpp.

      Projekts
      EK UN ŠVEICES APVIENOTĀS KOMITEJAS LĒMUMS Nr. 1/2011
      (…),
      ar ko pieņem Apvienotās komitejas iekšējo reglamentu un izveido darba grupu
      APVIENOTĀ KOMITEJA,
      ņemot vērā 2009. gada 25. jūnija nolīgumu starp Eiropas Kopienu un Šveices Konfederāciju par pārbaužu un formalitāšu vienkāršošanu attiecībā uz preču pārvadājumiem un muitas drošības pasākumiem (1) un jo īpaši tā 19. panta 4. un 5. punktu,
      IR VIENOJUSIES PAR TURPMĀKO.
      I   NODAĻA

         IEKŠĒJAIS REGLAMENTS

      1. pants
      Sastāvs un vadība
      Apvienoto komiteju veido Eiropas Savienības pārstāvji un Šveices Konfederācijas pārstāvji. Vadību īsteno līgumslēdzējas puses pārmaiņus katra uz viena kalendārā gada laiku.
      Pirms katras sanāksmes priekšsēdētājs tiek informēts par katras līgumslēdzējas puses delegācijas paredzēto sastāvu.
      Ja abas līgumslēdzējas puses piekrīt, Apvienotā komiteja var uzaicināt uz savām sanāksmēm ekspertus, lai tie sniegtu konkrētu informāciju, ko tiem lūdz.
      2. pants
      Sekretariāts
      Apvienotās komitejas sekretariāta uzdevumus pilda vadība. Visa Apvienotajai komitejai paredzētā korespondence, tostarp pieprasījumi par sanāksmju darba kārtībā ierakstāmajiem punktiem, ir adresējama Apvienotās komitejas priekšsēdētājam.
      3. pants
      Sanāksmes
      Apvienotās komitejas priekšsēdētājs pēc tam, kad saņēmis abu līgumslēdzēju pušu piekrišanu, nosaka sanāksmju datumu un vietu. Sanāksmes notiek pārmaiņus Briselē un Šveicē.
      4. pants
      Sanāksmju darba kārtība
      Katrai sanāksmei priekšsēdētājs sagatavo provizorisko darba kārtību. Tā tiek nodota līgumslēdzējām pusēm vēlākais desmit dienas pirms sanāksmes sākuma.
      Provizoriskajā darba kārtībā ietilpst punkti, kuru ierakstīšanas pieprasījumu priekšsēdētājs saņēmis vismaz 15 dienas pirms sanāksmes sākuma. Vismaz septiņas dienas pirms sanāksmes abām līgumslēdzējām pusēm ir jāsaņem atsauces dokumenti. Steidzamības gadījumā šos termiņus var saīsināt, ja vien abas līgumslēdzējas puses tam piekrīt.
      Katras sanāksmes sākumā Apvienotā komiteja pieņem darba kārtību.
      5. pants
      Publiskošana
      Ja nav panākta citāda vienošanās, Apvienotās komitejas sanāksmes nav atklātas.
      Uz Apvienotās komitejas apspriedēm attiecas pienākums ievērot dienesta noslēpumu.
      6. pants
      Protokols
      Pēc katras sanāksmes priekšsēdētājs sagatavo protokolu. Protokola projektu iesniedz Apvienotajai komitejai apstiprināšanai. Pēc protokola pieņemšanas to paraksta priekšsēdētājs, un vienu tā eksemplāru nosūta līgumslēdzējām pusēm.
      7. pants
      Juridisko instrumentu pieņemšana
      Ieteikumiem un lēmumiem nolīguma 21. panta nozīmē piešķir nosaukumu “ieteikums” un “lēmums”, kam seko kārtas numurs, pieņemšanas datums un norāde par tematu. Tos paraksta priekšsēdētājs, un tos paziņo līgumslēdzējām pusēm.
      8. pants
      Rakstiskā procedūra
      Steidzamības gadījumā lēmumus un ieteikumus var pieņemt ar rakstisko procedūru, ja līgumslēdzējas puses tam piekrīt.
      9. pants
      Izdevumi
      Katra līgumslēdzēja puse sedz izdevumus, kas tai rodas, piedaloties Apvienotās komitejas sanāksmēs.
      10. pants
      Šķīrējtiesnešu saraksts
      Apvienotā komiteja sagatavo ar nolīguma III pielikumu paredzēto šķīrējtiesnešu sarakstu divu mēnešu ilgā termiņā pēc tās lēmuma par domstarpību izskatīšanu šķīrējtiesā saskaņā ar procedūru, kas minēta nolīguma 29. panta 3. punktā.
      II   NODAĻA

         DARBA GRUPA

      11. pants
      Darba grupa attiecībā uz procedūrām un muitas drošības pasākumiem
      Tiek izveidota darba grupa, kuras uzdevums ir palīdzēt Apvienotajai komitejai pienākumu pildīšanā jomās, uz kurām attiecas nolīguma II nodaļa (procedūras) un III nodaļa (muitas drošības pasākumi).
      12. pants
      Darba grupas iekšējais reglaments
      Šā lēmuma 1.–6. pantu un 9. pantu darba grupas sanāksmēm piemēro mutatis mutandis.
      13. pants
      Stāšanās spēkā
      Šis lēmums stājas spēkā nākamajā dienā pēc tā pieņemšanas.

         Briselē, …

               Apvienotās komitejas vārdā –

               priekšsēdētājs

         (1)  OV L 199, 31.7.2009., 24. lpp.


title: 2013/108/ES: Eiropas Parlamenta un Padomes Lēmums ( 2012. gada 21. novembris ) par Eiropas Savienības Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               28.2.2013

               LV

               Eiropas Savienības Oficiālais Vēstnesis

               L 56/15

         EIROPAS PARLAMENTA UN PADOMES LĒMUMS
   (2012. gada 21. novembris)
   par Eiropas Savienības Solidaritātes fonda izmantošanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2013/108/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Eiropas Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (“Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot maksimālo summu EUR 1 miljards gadā.

               (3)

               Regulā (EK) Nr. 2012/2002 ir paredzēta Fonda izmantošanas kārtība.

               (4)

               Itālija ir iesniegusi pieteikumu Fonda izmantošanai sakarā ar katastrofu, ko izraisīja vairākas zemestrīces Itālijā,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 670 192 359 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 21. novembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 311, 14.11.2002., 3. lpp.


title: Padomes Lēmums (ES) 2017/1537 (2017. gada 4. septembris), ar ko pieņem Padomes nostāju par Eiropas Savienības 2017. finanšu gada budžeta grozījuma Nr. 3 projektu

text:
               12.9.2017

               LV

               Eiropas Savienības Oficiālais Vēstnesis

               L 234/6

         PADOMES LĒMUMS (ES) 2017/1537
   (2017. gada 4. septembris),
   ar ko pieņem Padomes nostāju par Eiropas Savienības 2017. finanšu gada budžeta grozījuma Nr. 3 projektu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2017. finanšu gada budžetu galīgajā variantā pieņēma 2016. gada 1. decembrī (2),

               —

               Komisija 2017. gada 30. maijā iesniedza priekšlikumu, kurā ir ietverts 2017. finanšu gada vispārējā budžeta grozījuma Nr. 3 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2017. finanšu gada budžeta grozījuma Nr. 3 projektu tika pieņemta 2017. gada 4. septembrī.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/

      Briselē, 2017. gada 4. septembrī

            Padomes vārdā –

            priekšsēdētājs

         M. MAASIKAS

      (1)  OV L 298, 26.10.2012., 1. lpp.

      (2)  OV L 51, 28.2.2017., 1. lpp.


title: 2009/807/EK: Padomes Lēmums ( 2009. gada 21. oktobris ), ar ko ieceļ amatā Reģionu komitejas locekļa aizstājēju no Spānijas

text:
               4.11.2009

               LV

               Eiropas Savienības Oficiālais Vēstnesis

               L 288/24

      PADOMES LĒMUMS

   (2009. gada 21. oktobris),
   ar ko ieceļ amatā Reģionu komitejas locekļa aizstājēju no Spānijas
   (2009/807/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Enrique OJEDA VILA kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā par locekļa aizstājēju ir iecelts:

               —

                  Miguel LUCENA BARRANQUERO kungs, Secretario General de Acción Exterior, Andalucía.

         2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 21. oktobrī

            Padomes vārdā –

            priekšsēdētājs

         A. CARLGREN

      (1)  OV L 56, 25.2.2006., 75. lpp.


title: 2004/749/EK:Padomes Lēmums (2004. gada 21. oktobris), ar kuru iezīmē vispārējo pieeju līdzekļu pārdalei saskaņā ar Regulu (EK) Nr. 1267/1999, ar ko paredz pirmspievienošanās struktūrpolitikas programmu

text:
               6.11.2004

               LV

               Eiropas Savienības Oficiālais Vēstnesis

               L 332/14

      PADOMES LĒMUMS

   (2004. gada 21. oktobris),
   ar kuru iezīmē vispārējo pieeju līdzekļu pārdalei saskaņā ar Regulu (EK) Nr. 1267/1999, ar ko paredz pirmspievienošanās struktūrpolitikas programmu
   (2004/749/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 1267/99 (1999. gada 21. jūnijs), ar ko paredz pirmspievienošanās struktūrpolitikas programmu (1), un jo īpaši tās 15. panta 2. daļu,
   ņemot vērā Komisijas priekšlikumu,
   tā kā:

               (1)

               Kopenhāgenas 2002. gada 12. un 13. decembra Eiropadome apstiprināja to sarunu rezultātus, pēc kurām Kopienai 2004. gadā ir pievienojušas astoņas valstis, kas tolaik guva labumu no Regulas (EK) 1267/1999 noteikumiem. Tādējādi laikposmā no 2004. līdz 2006. gadam tikai Bulgārija un Rumānija gūs labumu no saistībām, ko uzliek minētā regula.

               (2)

               Apstiprinot Komisijas piedāvātos orientējošos plānus Bulgārijai un Rumānijai, Kopenhāgenas Eiropadome, iezīmējot vispārējo pieeju pārdalei, ir vienojusies noteikt attiecību 30/70 saskaņā ar Phare programmu, kas izveidota ar Padomes Regulu (EEK) Nr. 3906/89 (1989. gada 18. decembris) par ekonomisku palīdzību Ungārijas Republikai un Polijas Tautas Republikai (2), saskaņā ar īpašo pievienošanās programmu lauksaimniecības un lauku attīstībai (SAPARD), kas izveidota ar Regulu (EK) Nr. 1268/1999 (3), un saskaņā ar Pirmspievienošanās struktūrpolitikas programmu (ISPA), kas izveidota saskaņā ar Regulu (EK) Nr. 1267/1999.

               (3)

               Saskaņā ar Regulas (EK) Nr. 1267/1999 15. panta 1. daļu šī attiecība ņem vērā Bulgārijas un Rumānijas vajadzības un spējas izmantot palīdzību, kā arī minētās regulas 4. pantā izklāstītos kritērijus.

               (4)

               Attiecību 30/70 piemēro visā trīs gadu laikposmā no 2004. līdz 2006. gadam, un tādēļ būtu lietderīgi atļaut kopējo līdzekļu indikatīvu sadalījumu katram gadam, ievērojot šo attiecību.

               (5)

               Tādējādi attiecīgajai vispārējai pieejai līdzekļu pārdalei starp atlikušajām saņēmējvalstīm, proti, Bulgāriju un Rumāniju, būtu jābūt tādai, ka attiecību 30/70 piemēro trīs gadu laikposmam no 2004. līdz 2006. gadam kopumā, un kopējo līdzekļu indikatīvs sadalījums ir jānosaka katram gadam atsevišķi, ievērojot robežas, kas atspoguļo minēto vispārējo attiecību,

         IR PIEŅĒMUSI ŠO LĒMUMU.
   Vienīgais pants
   Vispārējā pieeja attiecībā uz 2004. līdz 2006. gada laikposmu ir tāda, ka Regulā (EK) Nr. 1267/1999 paredzētos līdzekļus Bulgārijai un Rumānijai pārdala atbilstīgi attiecībai 30/70, kuru piemēro šim laikposmam kopumā.
   Trīs gadu laikposmā, kas minēts šā panta pirmajā daļā, Regulā (EK) Nr. 1267/1999 paredzēto līdzekļu ikgadējo sadalījumu nosaka, Rumānijai piemērojot orientējošu attiecību 65 % līdz 75 % no kopējiem līdzekļiem, un Bulgārijai – attiecīgi 25 % līdz 35 % no kopējiem līdzekļiem.

      Luksemburgā, 2004. gada 21. oktobrī

            Padomes vārdā —

            priekšsēdētājs

         G. ZALM

      (1)  OV L 161, 26.6.1999., 73. lpp. Regulā jaunākie grozījumi izdarīti ar Regulu (EK) Nr. 769/2004 (OV L 123, 27.4.2004., 1. lpp.).

      (2)  OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 769/2004.

      (3)  OV L 161, 26.6.1999., 87. lpp. Regulā jaunākie grozījumi izdarīti ar Regulu (EK) Nr. 769/2004.


title: 2011/864/KĀDP: Politikas un drošības komitejas Lēmums EUPM/1/2011 ( 2011. gada 16. decembris ) par Eiropas Savienības Policijas misijas Bosnijā un Hercegovinā ( EUPM BiH ) vadītāja pilnvaru termiņa pagarināšanu

text:
               22.12.2011

               LV

               Eiropas Savienības Oficiālais Vēstnesis

               L 341/52

         POLITIKAS UN DROŠĪBAS KOMITEJAS LĒMUMS EUPM/1/2011
   (2011. gada 16. decembris)
   par Eiropas Savienības Policijas misijas Bosnijā un Hercegovinā (EUPM BiH) vadītāja pilnvaru termiņa pagarināšanu
   (2011/864/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2011/781/KĀDP (2011. gada 1. decembris), par Eiropas Savienības Policijas misiju (EUPM) Bosnijā un Hercegovinā (BiH) (1) un jo īpaši tā 10. panta 1. punktu,
   tā kā:

               (1)

               Padomes Lēmuma 2011/781/KĀDP 10. panta 1. punktā noteikts, ka Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus, lai īstenotu EUPM BiH politisku kontroli un stratēģisku vadību, tostarp pieņemt lēmumu par misijas vadītāja iecelšanu.

               (2)

               PDK 2008. gada 24. oktobrī ar Lēmumu 2008/835/KĀDP (2) iecēla Stefan FELLER kungu par EUPM BiH misijas vadītāju. Viņa pilnvaru termiņš tika pagarināts ar Lēmumu 2009/958/KĀDP (3) līdz 2010. gada 31. decembrim un pēc tam ar Lēmumu 2010/754/KĀDP (4) līdz 2011. gada 31. decembrim.

               (3)

               Padome ar Lēmumu 2011/781/KĀDP, inter alia, pagarināja EUPM BiH termiņu līdz 2012. gada 30. jūnijam.

               (4)

               Savienības Augstā pārstāve ārlietās un drošības politikas jautājumos 2011. gada 7. decembrī ierosināja, lai PDK pagarina EUPM BiH misijas vadītāja Stefan FELLER kunga pilnvaru termiņu vēl uz sešiem mēnešiem – līdz 2012. gada 30. jūnijam,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Policijas misijas Bosnijā un Hercegovinā (EUPM BiH) misijas vadītāja Stefan FELLER kunga pilnvaru termiņš tiek pagarināts no 2012. gada 1. janvāra līdz 2012. gada 30. jūnijam.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 16. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 319, 2.12.2011., 51. lpp.

      (2)  OV L 298, 7.11.2008., 30. lpp.

      (3)  OV L 330, 16.12.2009., 79. lpp.

      (4)  OV L 320, 7.12.2010., 9. lpp.


title: 2014/631/ES: Eiropas Parlamenta Lēmums ( 2014. gada 3. aprīlis ) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/341

         EIROPAS PARLAMENTA LĒMUMS
   (2014. gada 3. aprīlis)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2012. finanšu gada budžeta izpildes apstiprināšanu
   (2014/631/ES)
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2012. finanšu gada galīgos pārskatus,

               —

               ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2012. finanšu gada pārskatiem ar Kopuzņēmuma atbildēm (1),

               —

               ņemot vērā Padomes 2014. gada 18. februāra ieteikumu (05851/2014 – C7-0053/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (4), un jo īpaši tā 5. panta 3. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0198/2014),

               1.

               sniedz ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram apstiprinājumu par kopuzņēmuma 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 369, 17.12.2013., 35. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 90, 30.3.2007., 58. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2009/204/EK: Eiropas Parlamenta Lēmums ( 2008. gada 22. aprīlis ) par Eiropas Savienības iestāžu Tulkošanas centra kontu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/125

      EIROPAS PARLAMENTA LĒMUMS

   (2008. gada 22. aprīlis)
   par Eiropas Savienības iestāžu Tulkošanas centra kontu slēgšanu attiecībā uz 2006. finanšu gadu
   (2009/204/EK)

      EIROPAS PARLAMENTS,
   ņemot vērā Eiropas Savienības iestāžu Tulkošanas centra 2006. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Savienības iestāžu Tulkošanas centra 2006. finanšu gada galīgajiem pārskatiem ar centra atbildēm (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), un it īpaši tās 14. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0124/2008),

               1.

               atzīmē, ka Eiropas Savienības iestāžu Tulkošanas centra galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Savienības iestāžu Tulkošanas centra kontu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Eiropas Savienības iestāžu Tulkošanas centra izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 42. lpp.

      (2)  OV C 309, 19.12.2007., 94. lpp.

      (3)  OV L 248, 16.9.2002., 1. lpp.

      (4)  OV L 314, 7.12.1994., 1. lpp.

      (5)  OV L 357, 31.12.2002., 72. lpp.


title: Padomes Lēmums (1994. gada 10. marts) par grozījumiem Kopienas atrunās attiecībā uz dažiem noteikumiem Starptautiskās muitas procedūru vienkāršošanas un saskaņošanas konvencijas atsevišķos pielikumos

text:
Svarīgs juridisks paziņojums

|

31994D0167

Oficiālais Vēstnesis L 076 , 18/03/1994 Lpp. 0028 - 0034 Speciālizdevums somu valodā: Nodaļa 2 Sējums 11 Lpp. 0096  Speciālizdevums zviedru valodā: Nodaļa 2 Sējums 11 Lpp. 0096

		Padomes Lēmums(1994. gada 10. marts)par grozījumiem Kopienas atrunās attiecībā uz dažiem noteikumiem Starptautiskās muitas procedūru vienkāršošanas un saskaņošanas konvencijas atsevišķos pielikumos(94/167/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā ar Lēmumu 75/199/EEK [1] Kopiena ir kļuvusi par Starptautiskās muitas procedūru vienkāršošanas un saskaņošanas konvencijas līgumslēdzēju pusi;tā kā ar minēto lēmumu un Lēmumiem 77/415/EEK [2], 78/528/EEK [3], 80/391/EEK [4], 85/204/EEK [5], 86/103/EEK [6], 87/593/EEK [7], 87/594/EEK [8], 88/355/EEK [9] un 88/356/EEK [10], Kopiena ir pieņēmusi minētās konvencijas 18 pielikumus;tā kā saskaņā ar minētās konvencijas 5. panta 1. punktu Kopiena ir izdarījusi atrunas attiecībā uz dažiem šajos pielikumos noteiktajiem standartiem un ieteicamo praksi, lai aptvertu muitas savienības īpašās prasības;tā kā atbilstīgi minētās konvencijas 5. panta 2. punktam Kopienai vismaz reizi trijos gados ir jāpārskata tie standarti un ieteicamā prakse, par ko tā ir izdarījusi atrunas; tā kā konvencijas 5. panta 1. punkts ļauj konvencijas līgumslēdzējām pusēm izdarīt atrunas, pat ja pielikums ir pieņemts,IR PIEŅĒMUSI ŠO LĒMUMU.1. pantsSakarā ar pārskatu, kura rezultāti ir aprakstīti šā lēmuma pielikumā, groza Kopienas izdarītās atrunas attiecībā uz Starptautiskās muitas procedūru vienkāršošanas un saskaņošanas konvencijas A.1., A.2., B.1., B.2., B.3., C.1., D.1., D.2., E.1., E.3., E.4., E.5., E.6., E.8., F.1., F.2., F.3. un F.6. pielikumu.2. pantsPadomes priekšsēdētājs nosaka, kura persona ir pilnvarota informēt Muitas sadarbības padomes ģenerālsekretāru par 1. pantā minētā pārskata rezultātiem.Briselē, 1994. gada 10. martāPadomes vārdāpriekšsēdētājsY. Papantoniou[1] OV L 100, 21.4.1975., 1. lpp.[2] OV L 166, 4.7.1977., 1. lpp.[3] OV L 160, 17.6.1978., 13. lpp.[4] OV L 100, 17.4.1980., 27. lpp.[5] OV L 87, 27.3.1985., 8. lpp.[6] OV L 88, 3.4.1986., 42. lpp.[7] OV L 362, 22.12.1987., 1. lpp.[8] OV L 362, 22.12.1987., 8. lpp.[9] OV L 161, 28.6.1988., 3. lpp.[10] OV L 161, 28.6.1988., 12. lpp.--------------------------------------------------PIELIKUMSKopienas atrunu, kas izdarītas saistībā ar Starptautiskās muitas procedūru vienkāršošanas un saskaņošanas konvencijas pielikumiem, pārskata rezultāti, kuru Kopiena veikusi saskaņā ar minētās konvencijas 5. panta 2. punkta prasībām1. | A.1. pielikums | |par muitas formalitātēm pirms preču deklarācijas iesniegšanas | |1.1. | Atceļ atrunu par standartu 11. punktu. | |1.2. | Saglabā atrunu par standartu 21. punktu. | |2. | A.2. pielikums | |par preču pagaidu uzglabāšanu | |2.1. | Saglabā vispārīgo atrunu. | |2.2. | Attiecībā uz ieteicamās prakses 10. punktu izdara šādi formulētu atrunu: "Kopienas tiesību aktos noteikts, ka muitas dienesti var pieprasīt preču īpašniekam sniegt nodrošinājumu, lai garantētu to, ka tiks samaksāti visi muitas parādi, kas var rasties." | |2.3. | Formulējumu atrunā par ieteicamās prakses 13. punktu aizstāj ar šādu formulējumu: "Kopienas tiesību akti atļauj preces pagaidu glabāšanā pakļaut vienīgi tāda veida parastajām darbībām ar precēm, kas nodrošina to saglabāšanos nemainītā veidā, nepārveidojot to izskatu un tehniskās īpašības." | |3. | B.1. pielikums | |par nodošanu patēriņam | |3.1. | Vispārīgās atrunas otrās daļas formulējumu aizstāj ar šādu formulējumu: "Kopienas tiesību aktos pastāv atšķirība starp preču laišanu brīvā apgrozībā un to nodošanu patēriņam. Lai preces varētu laist brīvā apgrozībā, ir tikai jāsamaksā muitas nodoklis, bet attiecībā uz precēm, kuras nodod patēriņam, jāpiemēro arī dažādi citi noteikumi, piemēram, par aplikšanu ar nodokli.Jāatzīmē arī, ka laišana brīvā apgrozībā un nodošana patēriņam Kopienā parasti notiek vienlaicīgi un vienas un tās pašas dalībvalsts teritorijā." | |3.2. | Saglabā atrunas par ieteicamās prakses 19. un 52. punktu. | |3.3. | Atrunas formulējumu pirmajā teikumā par standartu 28. punktu aizstāj ar šādu formulējumu: "Kopiena šā standarta noteikumus piemēro arī tad, ja deklarācijas nav pilnīgas." | |4. | B.2. pielikums | |par atbrīvošanu no ievedmuitas nodokļiem un citiem maksājumiem attiecībā uz precēm, ko nodod patēriņam | |4.1. | Saglabā vispārīgo atrunu un atrunas par ieteicamās prakses 20., 27., 32. un 33. punktu un standartu 34. punktu. | |4.2. | Formulējumu atrunā par standartu 3. punktu aizstāj ar šādu formulējumu: "Kopienas tiesību akti nosaka atbrīvojumu tikai par sūtījumiem ar neievērojamu vērtību, ja tos nosūta tieši no trešās valsts saņēmējam Kopienā." | |4.3. | Atrunā par ieteicamās prakses 10. punktu pēdējā teikumā vārdus "ir kopā ar" aizstāj ar vārdiem "var būt kopā ar". | |4.4. | Formulējumu atrunā par ieteicamās prakses 16. punktu aizstāj ar šādu formulējumu: "Atbrīvojumu par attiecīgajām vielām piešķir, ja tās paredzētas izmantošanai tikai nekomerciāliem, medicīniskiem vai zinātniskiem mērķiem." | |4.5. | Formulējumam atrunā par ieteicamās prakses 18. punktu pievieno šādu otro daļu: "Dalībvalstis var nepiešķirt atbrīvojumu no pievienotās vērtības nodokļa par divējāda lietojuma transportlīdzekļiem, ko izmanto komerciālos vai profesionālos nolūkos." | |4.6. | Formulējumu atrunā par ieteicamās prakses 9. punktu aizstāj ar šādu formulējumu: "Atbrīvojumu no ievedmuitas nodokļiem un citiem maksājumiem par standarta 17. punktā ietvertajām precēm var piešķirt, ja par tām faktiski ir iekasēti muitas nodokļi un citi maksājumi, kas parasti jāsamaksā nosūtītājā valstī vai izcelsmes valstī. Laikposms, kurā labumguvējam jāpatur preces savā īpašumā pēc to ievešanas, ir 12 mēneši." | |4.7. | Formulējumu atrunā par standartu 21. punktu aizstāj ar šādu formulējumu: "Dalībvalstis var piešķirt atbrīvojumu no pievienotās vērtības nodokļa par pūru un kustamo mantu, kas pieder personai, kura maina savu dzīvesvietu, ja par to faktiski ir iekasēti muitas nodokļi un/vai citi maksājumi, kas parasti jāsamaksā nosūtītājā valstī vai izcelsmes valstī.Atbrīvojums… (turpinājums nemainīts)." | |4.8. | Atrunas pirmā ievilkuma formulējumu par standartu 23. punktu aizstāj ar šādu formulējumu: "ne agrāk kā divus mēnešus pirms kāzām noteiktā datuma. Šādā gadījumā atbrīvojumu piešķir, ja tiek garantēts atbilstīgs nodrošinājums par muitas nodokļiem, jo tas nav obligāts saistībā ar atbrīvojumu no nodokļiem, un…". | |a) | kafija: | 500 gramu |vai | |kafijas ekstrakti un esences | 200 gramu |b) | tēja: | 100 gramu |vai | |tējas ekstrakti un esences: | 40 gramu |nodokļiem un citiem maksājumiem:c) | smaržas: | 50 gramu |vai | |tualetes ūdens: | 0,25 litri." || |"Ieteicamās prakses punktā minētās preces ieved bez ievedmuitas nodokļiem un citiem maksājumiem…"| |"Šajā ieteicamās prakses punktā minētais atbrīvojums Kopienas tiesību aktos paredzēts, ja attiecīgie materiāli parasti nav izmantojami atkārtoti. Atbrīvojumu no nodokļiem par šiem materiāliem piešķir, ja to vērtība ir ietverta vesto preču nodokļa bāzē."| |5. | B.3. pielikums | |par atpakaļievešanu tādā pašā stāvoklī | |5.1. | Saglabā vispārīgo atrunu un atrunas par ieteicamās prakses 8. un 24. punktu. | |5.2. | Atceļ atrunu par ieteicamās prakses 11. punktu. | |6. | C.1. pielikums | |par galīgo izvešanu | |6.1. | Saglabā atrunas (vispārīgo atrunu un atrunas par ieteicamās prakses 10. un 21. punktu un standartu 21. punktu). | |7. | D.1. pielikums | |par izcelsmes noteikumiem | |7.1. | Saglabā atrunas par standartu 7. punktu un ieteicamās prakses 10. punktu. | |7.2. | Atrunā par standartu 8. punktu otrajā daļā vārdus "Muitas sadarbības padomes nomenklatūra" aizstāj ar vārdiem "harmonizētās sistēmas nomenklatūra". | |8. | D.2. pielikums | |par izcelsmes dokumentāru pierādījumu | |8.1. | Saglabā atrunas par ieteicamās prakses 3., 10. un 12. punktu. | |9. | E.1. pielikums | |par muitas tranzītu | |"Lai gan Kopienas dalībvalstis ir vienota teritorija, katra dalībvalsts var izveidot vienkāršotas tranzīta procedūras, ko atsevišķos apstākļos attiecina uz precēm, kuras nav paredzēts vest caur citas dalībvalsts teritoriju.Dalībvalstis arī var savstarpēji ar divpusējiem vai daudzpusējiem nolīgumiem izveidot vienkāršotas procedūras, kas atbilst nepieciešamajiem kritērijiem un ko piemēro konkrētiem pārvadājumiem vai konkrētiem uzņēmumiem."| |10. | E.3. pielikums | |par muitas noliktavām | |10.1. | Saglabā vispārīgo atrunu. | |"Kopienas tiesību akti nosaka, ka muitas noliktavas procedūrā jānodrošina "piemērota muitas uzraudzība". Neatkarīgi no izmantotajām uzraudzības metodēm dalībvalstis var pieprasīt nodrošinājumu."| |"Kopiena parasti piemēro šīs ieteicamās prakses noteikumus, tomēr tā patur tiesības ārkārtējos apstākļos tos nepiemērot."| |"Šo ieteicamo praksi neattiecina uz pievienotās vērtības nodokli.Kopienas dalībvalstis var lemt, vai tās atļauj atmaksāt muitas nodokļus."| |"Neatkarīgi no tā, vai attiecīgās preces pēc tam jāizved, Kopienas tiesību aktos nav paredzēta tādu preču uzglabāšana muitas noliktavās, par kurām ir jāmaksā vai jau ir samaksāti iekšējie nodokļi vai citi maksājumi."| |"Ar Kopienā ievestajām precēm var veikt parastās darbības, lai nodrošinātu to saglabāšanu vai tirdzniecisko kvalitāti vai lai sagatavotu tās izplatīšanai vai atkalpārdošanai.Dažos apstākļos ar precēm, uz ko attiecas kopējā lauksaimniecības politika, var veikt tikai tādas parastās darbības, kas tām konkrētajā gadījumā īpaši paredzētas."| |"Kopienas tiesību aktos par muitas noliktavām nav noteikts maksimālais uzglabāšanas ilgums. Tomēr ārkārtējos gadījumos šis ilgums var būt mazāks par vienu gadu."| |11. | E.4. pielikums | |par nodokļu atmaksu | |11.1. | Saglabā atrunas (vispārīgo atrunu un atrunas par standartu 5. punktu). | |12. | E.5. pielikums | |par pagaidu ievešanu atpakaļizvešanai tādā pašā stāvoklī | |12.1. | Saglabā vispārīgo atrunu un atrunas par standartu 14. punktu un ieteicamās prakses 33. un 37. punktu. | |"Saskaņā ar Kopienas tiesību aktiem pagaidu ievešanas režīms neattiecas uz tādām precēm, ko sakarā ar pagaidu ievešanas vai ievešanas pārstrādei muitas procedūru izpildi pirms to atpakaļizvešanas ir atradušās muitas noliktavā vai brīvajā zonā (brīvās zonas ir izveidotas Dānijā, Vācijā, Grieķijā, Spānijā, Īrijā, Itālijā, Portugālē un Apvienotajā Karalistē)."| |"Kopiena parasti piemēro šīs ieteicamās prakses noteikumus, tomēr tā patur tiesības ārkārtējos apstākļos tos nepiemērot."| |"Dalībvalstīs, kurās ir brīvās zonas (Dānijā, Vācijā, Grieķijā, Spānijā, Īrijā, Itālijā, Portugālē un Apvienotajā Karalistē), šo standartu piemēro tikai tad, ja preces šajās zonās ieved, lai tās tālāk izvestu no Kopienu muitas teritorijas."| |"Pamatojoties uz mutvārdu deklarāciju un kopā ar inventāra sarakstu, Kopienas tiesību aktos atļauta tādu iepakojumu pagaidu ievešana, uz kuriem atrodas nedzēšams un nenoņemams marķējums un kurus pilnus ieved persona, kas reģistrēta ārpus Kopienas muitas teritorijas. Rakstiskas deklarācijas vajadzīgas visiem pārējiem iepakojumu veidiem, ko ieved atbilstīgi pagaidu ievešanas režīmam.Ja par atpakaļizvešanu nav nekādu šaubu sakarā ar komerciālu izmantošanu, Kopienas tiesību aktos atļauta arī pagaidu ievešana bez nodrošinājuma tādiem iepakojumiem, kuri ir tukši un uz kuriem atrodas nedzēšams un nenoņemams marķējums. Paredzēts arī atbrīvojums no prasības pēc nodrošinājuma par iepakojumiem, kurus ieved pilnus, ja izdara mutvārdu deklarāciju un uzrāda inventāra sarakstu, ja vien kompetentajām iestādēm netiek pieprasīts šādu atbrīvojumu nepiešķirt.""Kopienas tiesību aktos noteikts, ka tajos gadījumos, kad pastāv ievērojams risks par nepakļaušanos prasībai izvest atpakaļ kravas automobili, pagaidu ievešanas procedūru piemēro, ja uzrāda kādu starptautiskajā konvencijā noteiktu dokumentu vai iesniedz deklarāciju; saņemot deklarāciju, muitas dienests var pieprasīt nodrošinājumu.""Attiecībā uz visiem konteineriem, kas ir vai nav apstiprināti preču pārvadāšanai ar muitas zīmogu, Kopienas tiesību aktos atļauta pagaidu ievešana bez formalitātēm no brīža, kad tie nonāk Kopienas muitas teritorijā, ja uz konteinera piemērotā un skaidri redzamā vietā atrodas noturīgs marķējums, uz kura norādīts tā īpašnieks vai operators un īpašnieka vai operatora lietotās atšķirības zīmes vai identifikācijas numuri, tā taras svars (izņemot maināmās virsbūves, ko izmanto kombinētajos autoceļa/dzelzceļa pārvadājumos) un tā reģistrācijas valsts (izņemot attiecībā uz gaisa pārvadājumi).Konteinerus, kas neatbilst šiem noteikumiem, Kopienas muitas teritorijā var ievest pagaidu ievešanas režīmā pēc rakstiskas deklarācijas iesniegšanas, atļaujas saņemšanas un, gadījumos, kad pastāv pamatotas vai nopietnas šaubas par atpakaļizvešanas prasību, pēc tam, kad ir sastādīts saraksts un/vai sniegts nodrošinājums.""Ja paliktņi ir identificējami, Kopienas tiesību aktos ir atļauta to pagaidu ievešana bez formalitātēm no brīža, kad tie nonāk Kopienas muitas teritorijā. Ja tie nav identificējami, jāiesniedz rakstveida pieteikums un jāsaņem atļauja.Abos gadījumos var pieprasīt rakstisku deklarāciju un, ja vajadzīgs, nodrošinājumu, ja muita uzskata, ka pastāv ievērojams risks attiecībā uz nepakļaušanos atpakaļizvešanas prasībai."| |"Pagaidu ievešana ar daļēju atbrīvojumu no ievedmuitas nodokļiem neattiecas uz patēriņa produktiem un precēm, kuru…"| |13. | E.6. pielikums | |par pagaidu ievešanu pārstrādei | |13.1. | Saglabā vispārīgo atrunu un atrunu par standartu 19. punktu. | |"Kopiena parasti piemēro šīs ieteicamās prakses noteikumus, tomēr tā patur tiesības ārkārtējos apstākļos tos nepiemērot."| |"Ja muitas dienesti pieprasa nodrošinājumu, tā veidu un summu nosaka katras dalībvalsts muitas dienesti."| |"Dalībvalstīs, kurās ir brīvās zonas (Dānijā, Vācijā, Grieķijā, Spānijā, Īrijā, Itālijā, Portugālē un Apvienotajā Karalistē), šo standartu piemēro, ja kompensācijas produktus šajās zonās ieved, lai tos tālāk izvestu no Kopienas muitas teritorijas."| |"Kopienas tiesību aktos nav paredzēti ierobežojumi, kas līdzīgi šajā ieteicamajā praksē norādītajiem ierobežojumiem. Ja rodas muitas parāds saistībā ar kompensācijas produktiem vai precēm neizmainītā stāvoklī, jāmaksā kompensācijas procenti par nesamaksātajiem ievedmuitas nodokļiem."| |14. | E.8. pielikums | |par pagaidu izvešanu pārstrādei | |14.1. | Saglabā vispārīgo atrunu un atrunu par standartu 20. punktu. | |"Kopiena parasti piemēro šīs ieteicamās prakses noteikumus, tomēr tā patur tiesības ārkārtējos apstākļos tos nepiemērot."| |15. | F.1. pielikums | |par brīvajām zonām | |"Saskaņā ar Kopienas tiesību aktiem dalībvalstis var atsevišķas Kopienas muitas teritorijas vietas pārvērst par brīvajām zonām. Pagaidām šāda veida brīvās zonas ir izveidotas Dānijā, Vācijā, Grieķijā, Spānijā, Īrijā, Itālijā, Portugālē un Apvienotajā Karalistē.Kopienas tiesību aktos turklāt ir paredzētas īpaša veida brīvās zonas, ko sauc par "brīvajām noliktavām" un uz ko attiecas tieši tādi paši nosacījumi kā uz brīvajām zonām. Pagaidām brīvās noliktavas ir izveidotas Spānijā, Francijā, Itālijā, Nīderlandē un Portugālē.Turklāt Kopienas tiesību akti aptver tikai daļu no šajā pielikumā apskatītajām procedūrām. Attiecībā uz jomām, ko Kopienas tiesību akti neaptver, dalībvalstis, ja vajadzīgs, izdara pašas savas atrunas"| |"Kopienas tiesību aktos nav noteikts maksimālais uzglabāšanas ilgums. Tomēr ārkārtējos gadījumos šis ilgums var būt mazāks par vienu gadu."| |16. | F.2. pielikums | |par preču pārstrādi nodošanai patēriņam | |16.1. | Saglabā atrunas (vispārīgo atrunu un atrunas par ieteicamās prakses 7. punktu). | |17. | F.3. pielikums | |par ceļotājiem piemērojamajiem muitas atvieglojumiem | |17.1. | Saglabā vispārīgo atrunu un atrunas par standartu 21., 38. un 44. punktu un ieteicamās prakses 45. punktu. | |"Kopienas tiesību aktos attiecībā uz pievienotās vērtības nodokli un akcīzes nodokļiem nav paredzēta vienotas likmes aprēķina sistēma."| |"Kopienas tiesību aktos noteikts, ka tajos gadījumos, kad pastāv ievērojams risks par nepakļaušanos prasībai izvest atpakaļ transportlīdzekli privātām vajadzībām, pagaidu ievešanas procedūru piemēro, ja uzrāda kādu starptautiskajā konvencijā noteiktu dokumentu vai iesniedz deklarāciju; saņemot deklarāciju, muitas dienests var pieprasīt nodrošinājumu."| |18. | F.6. pielikums | |par ievedmuitas nodokļu un citu maksājumu atmaksu | |18.1. | Saglabā atrunas (vispārīgo atrunu un atrunas par standartu 7. punktu). | |--------------------------------------------------


title: 2008/859/EK: Padomes Lēmums ( 2008. gada 4. novembris ), ar ko groza Kopīgās konsulārās instrukcijas 3. pielikuma I daļu par trešo valstu valstspiederīgajiem, uz kuriem attiecas lidostas vīzu režīms

text:
               14.11.2008

               LV

               Eiropas Savienības Oficiālais Vēstnesis

               L 303/11

      PADOMES LĒMUMS

   (2008. gada 4. novembris),
   ar ko groza Kopīgās konsulārās instrukcijas 3. pielikuma I daļu par trešo valstu valstspiederīgajiem, uz kuriem attiecas lidostas vīzu režīms
   (2008/859/EK)
   EIROPAS SAVIENĪBAS PADOME,
   ņemot vērā Padomes Regulu (EK) Nr. 789/2001 (2001. gada 24. aprīlis), ar ko Padomei rezervē izpildu pilnvaras attiecībā uz atsevišķiem sīki izstrādātiem noteikumiem un praktiskajām procedūrām vīzu pieteikumu izskatīšanā (1),
   ņemot vērā Francijas iniciatīvu,
   tā kā:

               (1)

               Kopīgās konsulārās instrukcijas 3. pielikuma I daļā ir iekļauts apvienotais to trešo valstu saraksts, uz kuru valstspiederīgajiem visās dalībvalstīs attiecas lidostas tranzīta vīzu (LTV) režīms.

               (2)

               Francija attiecībā uz Ganas un Nigērijas valstspiederīgajiem vēlas šo lidostas tranzīta vīzu režīmu attiecināt tikai uz personām, kurām nav derīgas Eiropas Savienības dalībvalstu, 1992. gada 2. maija Eiropas Ekonomikas zonas līguma dalībvalstu, Kanādas, Japānas, Šveices vai Amerikas Savienoto Valstu izsniegtas vīzas vai uzturēšanās atļaujas. Tādēļ jāizdara atbilstīgi grozījumi Kopīgajās konsulārajās instrukcijās.

               (3)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro. Ņemot vērā to, ka šā lēmuma pamatā ir Šengenas acquis atbilstīgi Eiropas Kopienas dibināšanas līguma trešās daļas IV sadaļai, Dānija saskaņā ar minētā protokola 5. pantu sešos mēnešos pēc šā lēmuma pieņemšanas izlems, vai tā šo lēmumu transponēs savos tiesību aktos.

               (4)

               Attiecībā uz Islandi un Norvēģiju – saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par abu minēto valstu iesaistīšanos Šengenas acquis īstenošanā, piemērošanā un izstrādē – šis lēmums ir to Šengenas acquis
                   (2) noteikumu pilnveidošana, kuri attiecas uz jomu, kas minēta 1. panta A punktā Padomes Lēmumā 1999/437/EK (1999. gada 17. maijs) par dažiem pasākumiem, lai piemērotu minēto nolīgumu (3).

               (5)

               Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā – šis lēmums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta A. punktā, to skatot saistībā ar 3. pantu Padomes Lēmumā 2008/146/EK (4) un Padomes Lēmumā 2008/149/TI (5).

               (6)

               Attiecībā uz Lihtenšteinu – saskaņā ar Protokolu, kas parakstīts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā – šis lēmums ir to Šengenas acquis
                   (6) noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta A. punktā, to skatot saistībā ar 3. pantu Padomes Lēmumā 2008/261/EK (7) un Padomes Lēmumā 2008/262/EK (8).

               (7)

               Šis lēmums papildina tos Šengenas acquis noteikumus, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis
                   (9) noteikumu īstenošanā; tādēļ Apvienotā Karaliste nepiedalās tā pieņemšanā, tas nav tai saistošs un nav jāpiemēro.

               (8)

               Šis lēmums papildina tos Šengenas acquis noteikumus, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis
                   (10) noteikumu īstenošanā. Tādēļ Īrija nepiedalās tā pieņemšanā, tas nav tai saistošs un nav jāpiemēro.

               (9)

               Attiecībā uz Kipru šis lēmums ir tiesību akts, kas pamatojas uz Šengenas acquis vai ir citādi ar to saistīts 2003. gada Pievienošanās akta 3. panta 2. punkta izpratnē.

               (10)

               Šis lēmums ir tiesību akts, kas pamatojas uz Šengenas acquis vai ir citādi ar to saistīts 2005. gada Pievienošanās akta 4. panta 2. punkta izpratnē,

         IR PIEŅĒMUSI ŠO LĒMUMU.
   1. pants
   Kopīgās konsulārās instrukcijas 3. pielikuma I daļu groza šādi:

               1)

               ierakstā saistībā ar Ganu pašreizējo zemsvītras piezīmi aizvieto ar šādu zemsvītras piezīmi:
               “Attiecībā uz Beniluksa valstīm, Franciju, Itāliju un Spāniju un Vāciju
               lidostas tranzīta vīzu režīms neattiecas:

                           —

                           uz valstspiederīgajiem, kuriem ir vīza, kas derīga kādā no ES dalībvalstīm vai 1992. gada 2. maija Eiropas Ekonomikas zonas nolīguma līgumslēdzējām valstīm, Japānā, Kanādā, Šveicē vai Amerikas Savienotajās Valstīs, vai kuri atgriežas no minētajām valstīm pēc vīzas izmantošanas.”;

               2)

               ierakstā saistībā ar Nigēriju pašreizējo zemsvītras piezīmi aizvieto ar šādu zemsvītras piezīmi:
               “Attiecībā uz Beniluksa valstīm, Franciju, Itāliju, Spāniju un Vāciju
               lidostas tranzīta vīzu režīms neattiecas:

                           —

                           uz valstspiederīgajiem, kuriem ir vīza, kas derīga kādā no ES dalībvalstīm vai 1992. gada 2. maija Eiropas Ekonomikas zonas nolīguma līgumslēdzējām valstīm, Japānā, Kanādā, Šveicē vai Amerikas Savienotajās Valstīs, vai kuri atgriežas no minētajām valstīm pēc vīzas izmantošanas.”

         2. pants
   Šo lēmumu piemēro no 2008. gada 5. novembra.
   3. pants
   Šis lēmums ir adresēts dalībvalstīm saskaņā ar Eiropas Kopienas dibināšanas līgumu.

      Briselē, 2008. gada 4. novembrī

            Padomes vārdā —

            priekšsēdētāja

         C. LAGARDE

      (1)  OV L 116, 26.4.2001., 2. lpp.

      (2)  OV L 176, 10.7.1999., 36. lpp.

      (3)  OV L 176, 10.7.1999., 31. lpp.

      (4)  OV L 53, 27.2.2008, 1. lpp.

      (5)  OV L 53, 27.2.2008., 50. lpp.

      (6)  OV L 83, 26.3.2008., 3. lpp.

      (7)  Skat. 6. atsauci.

      (8)  OV L 83, 26.3.2008., 5. lpp.

      (9)  OV L 131, 1.6.2000., 43. lpp.

      (10)  OV L 64, 7.3.2002., 20. lpp.


title: 2013/264/ES: Padomes Lēmums ( 2013. gada 29. maijs ), ar ko ieceļ divus Reģionu komitejas locekļus no Itālijas un vienu locekļa aizstājēju no Itālijas

text:
               6.6.2013

               LV

               Eiropas Savienības Oficiālais Vēstnesis

               L 154/6

         PADOMES LĒMUMS
   (2013. gada 29. maijs),
   ar ko ieceļ divus Reģionu komitejas locekļus no Itālijas un vienu locekļa aizstājēju no Itālijas
   (2013/264/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Renata POLVERINI kundzes un Gianfranco VITAGLIANO kunga pilnvaru termiņa beigām ir atbrīvojušās divas Reģionu komitejas locekļu vietas. Pēc Paolo VALENTINI PUCCITELLI kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Paolo di LAURA FRATTURA kungs, Presidente della Regione Molise,

                           —

                              Nicola ZINGARETTI kungs, Presidente della Regione Lazio;

                     un

               b)

               par locekļa aizstājēju:

                           —

                              Stefano Bruno GALLI kungs, Consigliere Regione Lombardia.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 29. maijā

            Padomes vārdā –

            priekšsēdētājs

         R. BRUTON

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2013/625/ES: Eiropas Parlamenta Lēmums ( 2013. gada 17. aprīlis ) par ITER un kodolsintēzes enerģētikas attīstības vajadzībām izveidotā Eiropas kopuzņēmuma kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/368

         EIROPAS PARLAMENTA LĒMUMS
   (2013. gada 17. aprīlis)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma kontu slēgšanu attiecībā uz 2011. finanšu gadu
   (2013/625/ES)
   EIROPAS PARLAMENTS,

               —

               ņemot vērā Eiropas kopuzņēmuma ITER un kodolsintēzes enerģētikas attīstības vajadzībām 2011. finanšu gada galīgos pārskatus,

               —

               ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2011. finanšu gada pārskatiem ar Kopuzņēmuma atbildēm (1),

               —

               ņemot vērā Eiropas Parlamenta Budžeta un Budžeta kontroles komitejas apvienotās delegācijas secinājumus pēc ITER apmeklējuma Kadarašā 2011. gada 16.–18. maijā,

               —

               ņemot vērā Padomes 2013. gada 12. februāra ieteikumu (05755/2013 – C7-0040/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 (3) atcelšanu un jo īpaši tās 208. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (4), un jo īpaši tā 5. panta 3. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0077/2013),

               1.

               apstiprina Eiropas kopuzņēmuma ITER un kodolsintēzes enerģētikas attīstības vajadzībām kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas kopuzņēmuma ITER un kodolsintēzes enerģētikas attīstības vajadzībām direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 6, 10.1.2013., 36. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 90, 30.3.2007., 58. lpp.

      (5)  OV L 357, 31.12.2002., 72. lpp.


title: 2007/7/EK,Euratom: Eiropas Savienības dalībvalstu valdību pārstāvju Lēmums ( 2007. gada 1. janvāris ) par Eiropas Kopienu Tiesas tiesnešu iecelšanu

text:
               4.1.2007

               LV

               Eiropas Savienības Oficiālais Vēstnesis

               L 1/18

      EIROPAS SAVIENĪBAS DALĪBVALSTU VALDĪBU PĀRSTĀVJU LĒMUMS

   (2007. gada 1. janvāris)
   par Eiropas Kopienu Tiesas tiesnešu iecelšanu
   (2007/7/EK, Euratom)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 223. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 139. pantu,
   ņemot vērā Aktu par Bulgārijas Republikas un Rumānijas pievienošanās Eiropas Savienībai nosacījumiem un pielāgojumiem Līgumos, kas ir Eiropas Savienības pamatā, un jo īpaši tā 46. panta 1. punktu un 2. punkta pirmo daļu,
   tā kā:

               (1)

               Minētā Pievienošanās akta 46. panta 1. punktā un 2. punkta pirmajā daļā ir paredzēts Tiesā iecelt divus tiesnešus. Viena tiesneša pilnvaru termiņš beidzas 2009. gada 6. oktobrī. Šo tiesnesi izraugās izlozes kārtībā. Otra tiesneša pilnvaru termiņš beidzas 2012. gada 6. oktobrī.

               (2)

               Tādēļ saskaņā ar minēto pantu un pēc tajā noteiktās izlozes Eiropas Kopienu Tiesā ir jāieceļ divi papildu tiesneši,

         IR PIEŅĒMUŠI ŠO LĒMUMU.
   1. pants
   Ar šo laikposmam no 2007. gada 1. janvāra līdz 2009. gada 6. oktobrim par Eiropas Kopienu Tiesas tiesnesi tiek iecelta Camelia TOADER kundze.
   2. pants
   Ar šo laikposmam no 2007. gada 1. janvāra līdz 2012. gada 6. oktobrim par Eiropas Kopienu Tiesas tiesnesi tiek iecelts Alexander ARABADJIEV kungs.
   3. pants
   Šis lēmums stājas spēkā 2007. gada 1. janvārī.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 1. janvārī

            Priekšsēdētājs

         W. SCHÖNFELDER


title: Dalībvalstu valdību pārstāvju lēmums (2000. gada 26. jūlijs) par Eiropas Kopienu Tiesas tiesnešu un ģenerāladvokātu iecelšanu

text:
Avis juridique important

|

42000D0491

Official Journal L 199 , 05/08/2000 P. 0081 - 0082

DALĪBVALSTU VALDĪBU PĀRSTĀVJU LĒMUMS(2000. gada 26. jūlijs)par Eiropas Kopienu Tiesas tiesnešu un ģenerāladvokātu iecelšanu(2000/491/EK, EOTK, Euratom)EIROPAS KOPIENU DALĪBVALSTU VALDĪBU PĀRSTĀVJI,ņemot vērā Eiropas Kopienas dibināšanas līgumu, un jo īpaši tā 223. pantu,ņemot vērā Eiropas Ogļu un tērauda kopienas dibināšanas līgumu, un jo īpaši tā 32.b pantu,ņemot vērā Eiropas Atomenerģijas kopienas dibināšanas līgumu, un jo īpaši tā 139. pantu,tā kā:(1) Eiropas Kopienu Tiesas tiesnešu Ninon COLNERIC, David A. O. EDWARD, Peter JANN, P. J. G. KAPTEYN, Antonio Mario LA PERGOLA, José Carlos MOITINHO DE ALMEIDA, Jean-Pierre PUISSOCHET, Hans RAGNEMALM un ģenerāladvokātu Georgios COSMAS, Nial FENNELLY, Philippe LEGER un Antonio SAGGIO pilnvaru laiks beidzas 2000. gada 6. oktobrī.(2) Eiropas Kopienu Tiesas daļējai nomaiņai jānotiek laikposmā no 2000. gada 7. oktobra līdz 2006. gada 6. oktobrim,IR PIEŅĒMUŠI ŠO LĒMUMU.1. pants1. Ar šo par Eiropas Kopienu Tiesas tiesnešiem uz laikposmu no 2000. gada 7. oktobra līdz 2006. gada 6. oktobrim tiek iecelti:Ninon COLNERICJosé Narciso DA CUNHA RODRIGUESDavid A. O. EDWARDPeter JANNAntonio Mario LA PERGOLAJean-Pierre PUISSOCHETChristiaan W. A. TIMMERMANSStig VON BAHR.2. Ar šo par Eiropas Kopienu Tiesas ģenerāladvokātiem uz laikposmu no 2000. gada 7. oktobra līdz 2006. gada 6. oktobrim tiek iecelti:L. A. GEELHOEDPhilippe LEGERChristine STIX-HACKLAntonio TIZZANO.2. pantsŠo lēmumu publicē Eiropas Kopienu Oficiālajā Vēstnesī.Briselē, 2000. gada 26. jūlijāPriekšsēdētājsP. Vimont


title: Pieprasījums atcelt Massimo D'Alema imunitāti #Eiropas Parlamenta 2008. gada 18. novembra lēmums par pieprasījumu atcelt Massimo D’Alema imunitāti (2008/2298(IMM))

text:
               22.1.2010

               LV

               Eiropas Savienības Oficiālais Vēstnesis

               CE 16/77

         Pieprasījums atcelt
         Massimo D'Alema
       imunitāti
   P6_TA(2008)0538
   Eiropas Parlamenta 2008. gada 18. novembra lēmums par pieprasījumu atcelt
         Massimo D'Alema
       imunitāti (2008/2298(IMM))
   (2010/C 16 E/20)

      Eiropas Parlaments,

               —

               ņemot vērā pieprasījumu atcelt Massimo D'Alema deputāta imunitāti, ko Itālijas Republikas prokurors ir nosūtījis Milānas tiesai 2008. gada 30. maijā, kā arī paziņojumu 2008. gada 16. jūnija plenārsēdē,

               —

               ņemot vērā 1965. gada 8. aprīļa Protokola par privilēģijām un imunitāti Eiropas Kopienās 10. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),

               —

               ņemot vērā Reglamenta 6. un 7. pantu,

               —

               ņemot vērā Juridiskās komitejas ziņojumu (A6-0422/2008),

         1.   nolemj neatļaut izmantot noklausītās telefonsarunas un neatcelt Massimo D'Alema imunitāti;
   2.   lūdz priekšsēdētaju nekavējoties nosūtīt šo lēmumu un attiecīgās komitejas ziņojumu kompetentām Itālijas iestādēm.

      (1)  Lieta 101/63, Wagner/Fohrmann et Krier, 1964. g. krājums (Recueil), 195. lpp., kā arī lieta 149/85, Wybot/Faure un citi, 1986. g. krājums (Recueil), 2391. lpp.


title: Padomes Lēmums (ES) 2017/192 (2016. gada 8. novembris) par to, lai noslēgtu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai

text:
               4.2.2017

               LV

               Eiropas Savienības Oficiālais Vēstnesis

               L 31/1

         PADOMES LĒMUMS (ES) 2017/192
   (2016. gada 8. novembris)
   par to, lai noslēgtu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu un 218. panta 8. punkta otro daļu,
   ņemot vērā Aktu par Horvātijas Republikas pievienošanos un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes Lēmumu 2014/122/ES (2) Protokols Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos, lai ņemtu vērā Horvātijas Republikas pievienošanos Eiropas Savienībai, tika parakstīts 2016. gada 4. martā, ņemot vērā tā noslēgšanu vēlāk.

               (2)

               Protokols būtu jānoslēdz Eiropas Savienības un tās dalībvalstu vārdā,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības un tās dalībvalstu vārdā apstiprina Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai (3).
   2. pants
   Padomes priekšsēdētājs norīko personu, kura ir tiesīga Eiropas Savienības un tās dalībvalstu vārdā sniegt Protokola 6. pantā paredzēto paziņojumu, lai paustu Eiropas Savienības un tās dalībvalstu piekrišanu uzņemties Protokola saistības (4).
   3. pants
   Šis lēmums stājas spēkā tā pieņemšanas dienā.

      Briselē, 2016. gada 8. novembrī

            Padomes vārdā –

            priekšsēdētājs

         P. KAŽIMÍR

      (1)  Piekrišana sniegta 2016. gada 14. septembrī (Oficiālajā Vēstnesī vēl nav publicēta).

      (2)  Padomes Lēmums 2014/122/ES (2014. gada 11. februāris) par to, lai Eiropas Savienības un tās dalībvalstu vārdā parakstītu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai (OV L 69, 8.3.2014., 2. lpp.).

      (3)  Protokols ir publicēts Eiropas Savienības Oficiālajā Vēstnesī (OV L 31, 4.2.2017., 3. lpp.).

      (4)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2005/707/EK: Eiropas Parlamenta un Padomes Lēmums (2005. gada 7. septembris) par elastības fonda izmantošanu to valstu rehabilitācijas un atjaunošanas palīdzības nolūkā, kas cietušas cunami, saskaņā ar 1999. gada 6. maija Iestāžu nolīguma 24. punktu

text:
               14.10.2005

               LV

               Eiropas Savienības Oficiālais Vēstnesis

               L 269/23

      EIROPAS PARLAMENTA UN PADOMES LĒMUMS

   (2005. gada 7. septembris)
   par elastības fonda izmantošanu to valstu rehabilitācijas un atjaunošanas palīdzības nolūkā, kas cietušas cunami, saskaņā ar 1999. gada 6. maija Iestāžu nolīguma 24. punktu
   (2005/707/EK)
   EIROPAS PARLAMENTS UN EIROPAS SAVIENIBAS PADOME,
   ņemot vērā Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu (1), un jo īpaši tā 24. punktu,
   ņemot vērā Komisijas priekšlikumu,
   tā kā:
   Budžeta lēmējinstitūcija ir piekritusi atbalstīt rehabilitācijas un atjaunošanas darbības valstīs, kas cietušas no zemestrīces/cunami (galvenokārt Indonēzija, Šrilanka un Maldivu salas), ar kopējo summu EUR 350 miljoni, no kuriem EUR 170 miljoni paredzēti 2005. gadam; daļa vajadzīgās finansiālās palīdzības stihijas seku novēršanai 2005. gadam tiks sniegta, no jauna nosakot šim reģionam paredzētās un vēl neīstenotās programmas nolīgumos ar attiecīgo valstu valdībām (EUR 60 miljoni), izmantojot ātrās reaģēšanas mehānismu (EUR 12 miljoni) un mobilizējot ārkārtas rezervi (EUR 70 miljoni). Tā kā jau 2005. gadā par EUR 100 miljoniem ir pārsniegti 4. izdevumu kategorijas “Ārējie darījumi” griesti un ir izpētītas visas iespējas attiecībā uz šīs pozīcijas apropriāciju pārdali, EUR 15 miljonus finansēs tikai ar papildu elastības fonda ieviešanu,
   IR PIEŅĒMUŠI ŠĀDU LĒMUMU.
   1. pants
   Budžeta grozījumam Nr. 3/2005 Eiropas Savienības vispārējā budžetā 2005. finanšu gadam izmanto elastības fondu, lai sniegtu EUR 15 000 000 lielu naudas summu saistību apropriācijās.
   Šo summu izmanto, lai finansētu atbalstu rehabilitācijas un atjaunošanas darbiem tajās Āzijas valstīs, kas cietušas zemestrīcē/cunami, uz kuriem saskaņā ar 19 10 04 posteni “Rehabilitācijas un atjaunošanas pasākumi jaunattīstības valstīs Āzijā” 2005. gada budžetā attiecas finanšu plāna 4. izdevumu kategorija “Ārējie darījumi”.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2005. gada 7. septembrī

            Eiropas Parlamenta vārdā —

            priekšsēdētājs

         J. BORRELL FONTELLES

            Padomes vārdā —

            priekšsēdētājs

         D. ALEXANDER

      (1)  OV C 172, 18.6.1999., 1. lpp. Nolīgumā grozījumi izdarīti ar Eiropas Parlamenta un Padomes Lēmumu 2003/429/EK (OV L 147, 14.6.2003., 25. lpp.).


title: Padomes Lēmums 2014/508/KĀDP ( 2014. gada 30. jūlijs ), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               30.7.2014

               LV

               Eiropas Savienības Oficiālais Vēstnesis

               L 226/23

         PADOMES LĒMUMS 2014/508/KĀDP
   (2014. gada 30. jūlijs),
   ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tā 3. panta 1. punktu,
   tā kā:

               (1)

               Padome 2014. gada 17. martā pieņēma Lēmumu 2014/145/KĀDP.

               (2)

               Ievērojot situācijas nopietnību Ukrainā, Padome uzskata, ka Lēmuma 2014/145/KĀDP pielikumā iekļautajam to personu, vienību un struktūru sarakstam, kurām piemēro ierobežojošos pasākumus, būtu jāpievieno papildu personas un vienības.

               (3)

               Tāpēc attiecīgi būtu jāgroza Lēmuma 2014/145/KĀDP pielikums,

         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitītās personas un vienības pievieno sarakstam, kas izklāstīts Lēmuma 2014/145/KĀDP pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 30. jūlijā

            Padomes vārdā –

            priekšsēdētājs

         S. GOZI

      (1)  OV L 78, 17.3.2014., 16. lpp.

      PIELIKUMS
      LĒMUMA 1. PANTĀ MINĒTAIS PERSONU UN VIENĪBU SARAKSTS
      Personas

                  Vārds, uzvārds

                  Identifikācijas informācija

                  Pamatojums

                  Sarakstā iekļaušanas datums

                  1.

                     Alexey Alexeyevich GROMOV

                  Dzimis 31.5.1960. Zagorsk (Sergiev Posad)

                  Kā prezidenta administrācijas personāla vadītāja pirmais vietnieks viņš ir atbildīgs par norāžu sniegšanu Krievijas plašsaziņas līdzekļiem paust nostāju, kas ir labvēlīga Ukrainas separātistiem un ar ko atbalsta Krimas aneksiju, tādējādi atbalstot Ukrainas austrumu daļas destabilizāciju un Krimas aneksiju.

                  30.7.2014.

                  2.

                     Oksana TCHIGRINA

                     Оксана Чигрина

                  Tā sauktās (t.s.) “Luhanskas Tautas Republikas” t.s. “valdības” preses pārstāve, kas ir nākusi klajā ar paziņojumiem, ar ko cita starpā attaisno Ukrainas militārās lidmašīnas notriekšanu, ķīlnieku sagrābšanu un nelikumīgu bruņotu grupējumu kaujas darbības, kuru rezultātā ir grauta Ukrainas teritoriālā integritāte, suverenitāte un vienotība.

                  30.7.2014.

                  3.

                     Boris LITVINOV

                     Борис Литвинов

                  Kopš 22. jūlija t.s. “Doņeckas Tautas Republikas” t.s. “Augstākās padomes” priekšsēdētājs, kas izstrādāja politiku un organizēja nelikumīgo referendumu, kura rezultātā tika proklamēta t.s. “Doņeckas Tautas Republika”, kas bija Ukrainas teritoriālās integritātes, suverenitātes un vienotības pārkāpums.

                  30.7.2014.

                  4.

                     Sergey ABISOV

                  Dzimis 27.11.1967.

                  Piekrītot iecelšanai par t.s. “Krimas Republikas iekšlietu ministru” ar Krievijas prezidenta 2014. gada 5. maija rīkojumu Nr. 301 un darbojoties kā t.s. “iekšlietu ministrs”, viņš ir grāvis Ukrainas teritoriālo integritāti, suverenitāti un vienotību.

                  30.7.2014.

                  5

                     Arkady Romanovich ROTENBERG

                  Dzimis 15.12.1951. Leningrad (St Petersburg)

                     Rotenberg kungs ir prezidenta Putina ilggadējs paziņa un viņa bijušais džudo sparinga partneris.
                  Viņš ir kļuvis bagāts prezidenta Putina valdīšanas laikā. Krievijas lēmumu pieņēmēji ir bijuši viņam labvēlīgi, piešķirot svarīgus Krievijas valsts un valstij piederošu uzņēmumu līgumus. Jo īpaši viņa uzņēmumiem tika piešķirti vairāki ļoti ienesīgi līgumi saistībā ar gatavošanos Soču Olimpiskajām spēlēm.
                  Viņš ir viens no lielākajiem akciju turētājiem Giprotransmost, uzņēmumā, kas ir saņēmis Krievijas valsts uzņēmuma publiskā iepirkuma līgumu veikt priekšizpēti saistībā ar tilta celtniecību no Krievijas uz nelikumīgi aneksēto Krimas Autonomo Republiku, tādējādi konsolidējot tās integrāciju Krievijas Federācijā, kas savukārt vēl vairāk grauj Ukrainas teritoriālo integritāti.

                  30.7.2014.

                  6.

                     Konstantin Valerevich MALOFEEV

                     Константин Валерьевич Малофеев

                  Dzimis 03.7.1974. Puschino

                     Malofeev kungs ir cieši saistīts ar Ukrainas separātistiem Ukrainas austrumu daļā un Krimā. Viņš ir Borodai kunga, t.s. “Doņeckas Tautas Republikas” t.s. premjerministra, bijušais darbinieks, un Krimas aneksijas procesa laikā ir ticies ar Aksyonov kungu, t.s. “Krimas Republikas” t.s. premjerministru. Ukrainas valdība ir uzsākusi kriminālizmeklēšanu par viņa iespējamo materiālo un finansiālo atbalstu separātistiem.
                  Turklāt viņš ir nācis klajā ar vairākiem publiskiem paziņojumiem, atbalstot Krimas aneksiju un Ukrainas iekļaušanu Krievijā, un 2014. gada jūnijā jo īpaši paziņoja: “Krievijā nevar nekļaut visu Ukrainu. Varbūt (Ukrainas) austrumu daļu.”.
                  Tādējādi Malofeev kungs ar savām darbībām atbalsta Ukrainas austrumu daļas destabilizāciju.

                  30.7.2014.

                  7.

                     Yuriy Valentinovich KOVALCHUK

                     Юрий Валентинович Ковальчук

                  Dzimis 25.7.1951. Leningrad (St Petersburg)

                     Kovalchuk kungs ir prezidenta Putina ilggadējs paziņa. Viņš ir viens no dibinātājiem t.s. Ozero Dacha kooperatīvā, kas apvieno prezidentam Putinam pietuvinātu ietekmīgu personu grupu.
                  Viņš gūst labumu no saiknēm ar Krievijas lēmumu pieņēmējiem. Viņš ir Bank Rossiya priekšsēdētājs un lielākais akciju turētājs; 2013. gadā viņam piederēja 38 % minētās bankas, ko uzskata par Krievijas Federācijas augstāko amatpersonu personīgo banku. Kopš Krimas nelikumīgās aneksijas Bank Rossiya ir atvērusi filiāles Krimā un Sevastopolē, tādējādi konsolidējot to integrāciju Krievijas Federācijā.
                  Turklāt Bank Rossiya pieder nozīmīga daļa National Media Group, kas savukārt kontrolē televīzijas kanālus, kuri aktīvi atbalsta Krievijas valdības īstenoto Ukrainas destabilizācijas politiku.

                  30.7.2014.

                  8.

                     Nikolay Terentievich SHAMALOV

                     Николай Терентьевич Шамалов

                  Dzimis 24.1.1950.

                     Shamalov kungs ir prezidenta Putina ilggadējs paziņa. Viņš ir viens no dibinātājiem t.s. Ozero Dacha kooperatīvā, kas apvieno prezidentam Putinam pietuvinātu ietekmīgu personu grupu.
                  Viņš gūst labumu no saiknēm ar Krievijas lēmumu pieņēmējiem. Viņš ir Bank Rossiya otrais lielākais akciju turētājs; 2013. gadā viņam piederēja 10 % minētās bankas, ko uzskata par Krievijas Federācijas augstāko amatpersonu personīgo banku. Kopš Krimas nelikumīgās aneksijas Bank Rossiya ir atvērusi filiāles Krimā un Sevastopolē, tādējādi konsolidējot to integrāciju Krievijas Federācijā.
                  Turklāt Bank Rossiya pieder nozīmīga daļa National Media Group, kas savukārt kontrolē televīzijas kanālus, kuri aktīvi atbalsta Krievijas valdības īstenoto Ukrainas destabilizācijas politiku.

                  30.7.2014.

      Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                     JOINT-STOCK COMPANY CONCERN ALMAZ-ANTEY (pazīstams arī kā ALMAZ-ANTEY CORP; pazīstams arī kā ALMAZ-ANTEY DEFENSE CORPORATION; pazīstams arī kā ALMAZ-ANTEY JSC;),

                     41 ul.Vereiskaya, Moscow 121471, Russia;
                  Tīmekļa vietne: almaz-antey.ru;
                  E-pasta adrese: antey@almaz-antey.ru

                     Almaz-Antei ir Krievijas valsts uzņēmums. Tas ražo pretgaisa ieroču sistēmas, tostarp “zeme-gaiss” raķetes, kuras piegādā Krievijas armijai. Krievijas iestādes piegādā smagos ieročus separātistiem Ukrainas austrumu daļā, veicinot Ukrainas destabilizāciju. Šos ieročus izmanto separātisti, tostarp, lai notriektu lidmašīnas. Tādējādi Almaz-Antei kā valsts uzņēmums veicina Ukrainas destabilizāciju.

                  30.7.2014.

                  2.

                     DOBROLET, pazīstams arī kā DOBROLYOT

                  Добролет/Добролёт

                  Aviosabiedrības kods QD

                     International Highway, House 31, building 1, 141411 Moscow

                     141411, Москва г, Международное ш, дом 31, строение 1

                  Tīmekļa vietne: www.dobrolet.com

                     Dobrolet ir Krievijas valsts aviosabiedrības meitasuzņēmums. Kopš Krimas nelikumīgās aneksijas Dobrolet līdz šim ir ekskluzīvi veicis lidojumus starp Maskavu un Simferopoli. Tādējādi tas veicina nelikumīgi aneksētās Krimas Autonomās Republikas integrāciju Krievijas Federācijā un grauj Ukrainas suverenitāti un teritoriālo integritāti.

                  30.7.2014.

                  3.

                  RUSSIAN NATIONAL COMMERCIAL BANK

                  Krievijas Centrālās bankas licence Nr. 1354

                     Russian Federation, 127 030 Moscow, Krasnoproletarskaya street 9/5.

                  Pēc Krimas nelikumīgās aneksijas Russian National Commercial Bank (RNCB) pilnībā nonāca t.s. “Krimas Republikas” īpašumā. Tā ir kļuvusi par dominējošo tirgus dalībnieku, lai gan pirms aneksijas tā Krimā nebija pārstāvēta. Nopērkot vai pārņemot to banku filiāles, kuras pārtrauc savu darbību Krimā, RNCB materiāli un finansiāli atbalstīja Krievijas valdības darbības, ar ko Krimu integrē Krievijas Federācijā, tādējādi graujot Ukrainas teritoriālo integritāti.

                  30.7.2014.


title: Eiropas Parlamenta Lēmums (ES, Euratom) 2016/2160 (2016. gada 27. oktobris) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada budžeta izpildes apstiprināšanu

text:
               8.12.2016

               LV

               Eiropas Savienības Oficiālais Vēstnesis

               L 333/66

         EIROPAS PARLAMENTA LĒMUMS (ES, Euratom) 2016/2160
   (2016. gada 27. oktobris)
   par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada galīgos pārskatus,

               —

               ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2014. finanšu gada pārskatiem ar Kopuzņēmuma atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz kopuzņēmumiem par 2014. finanšu gada budžeta izpildi (05587/2016 – C8-0052/2016),

               —

               ņemot vērā 2016. gada 28. aprīļa lēmumu (3) atlikt lēmuma pieņemšanu par 2014. finanšu gada budžeta izpildes apstiprināšanu, kā arī ITER un kodolsintēzes enerģētikas attīstības vajadzībām izveidotā Eiropas kopuzņēmuma direktora atbildes,

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām (5) un piešķir tam priekšrocības, un jo īpaši tā 5. panta 3. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7),

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas otro ziņojumu (A8-0275/2016),

               1.

               sniedz ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram apstiprinājumu par Kopuzņēmuma 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 422, 17.12.2015., 33. lpp.

      (2)  OV C 422, 17.12.2015., 34. lpp.

      (3)  OV L 246, 14.9.2016., 438. lpp.

      (4)  OV L 298, 26.10.2012., 1. lpp.

      (5)  OV L 90, 30.3.2007., 58. lpp.

      (6)  OV L 357, 31.12.2002., 72. lpp.

      (7)  OV L 328, 7.12.2013., 42. lpp.


title: Padomes Ģenerālsekretāra lēmums (1996. gada 27. februāris) par maksu saistībā ar publisku piekļuvi Padomes dokumentiem (96/C 74/02)

text:
Svarīgs juridisks paziņojums

|

31996D0314(02)

Oficiālais Vēstnesis C 074 , 14/03/1996 Lpp. 0003 - 0003

		Padomes Ģenerālsekretāra lēmums(1996. gada 27. februāris)par maksu saistībā ar publisku piekļuvi Padomes dokumentiem(96/C 74/02)EIROPAS SAVIENĪBAS PADOMES ĢENERĀLSEKRETĀRS,ņemot vērā Padomes Lēmumu 93/731/EK (1993. gada 20. decembris) par publisku piekļuvi Padomes dokumentiem un jo īpaši tā 3. panta 1. punktu,tā kā Padomes dokumentiem vajadzētu būt pieprasītājiem pieejamiem apskatīšanai uz vietas, vai to kopija viņiem jānosūta uz viņu rēķina;tā kā, lai segtu dokumentu kopiju izsniegšanas administratīvas izmaksas, ir jānosaka maksa, ko piemēro, izsniedzot dokumentus, kas pieprasīti, pamatojoties uz publisku pieeju Padomes dokumentiem,IR PIEŅĒMIS ŠĀDU LĒMUMU.1. pantsSaistībā ar Padomes Lēmumu (1993. gada 20. decembris) par publisku piekļuvi Padomes dokumentiem Padomes ģenerālsekretariāts par drukātu dokumentu kopijām, kuru skaits pārsniedz 30 lapas, var iekasēt ECU 10 maksu, kā arī ECU 0,036 par katru lapu. Maksu par informāciju citos formātos nosaka katrā konkrētā gadījumā atsevišķi, taču tai ir jābūt pamatojamai.2. pantsŠis lēmums stājas spēkā vienu mēnesi pēc tā publicēšanas Eiropas Kopienu Oficiālajā Vēstnesī. Lēmumu piemēro tikai tiem pieprasījumiem, pamatojoties uz publisku piekļuvi Padomes dokumentiem, kas izteikti pēc šā lēmuma spēkā stāšanās dienas.Briselē, 1996. gada 27. februārīEiropas Savienības PadomesģenerālsekretārsJürgen Trumpf--------------------------------------------------